Dr William "Bill" Henry Gates III, KBE [ ˈwɪljəm bɪl ˈhɛnɹɪ geɪts ] (* 28. Oktober 1955 z Seattle/USA) isch en US-amerikanische Unternämer und Programmierer. Dä Bill Gates isch sit 2009 wieder dä riichsti Mänsch uf de Wält, nachdem er 2008 nur uf Platz 3 gstande isch[1]. Er hät 1975, gmeinsam mit em Paul Allen, d' Microsoft Corporation gründet. Er bsitzt öppe 1,1 Milliarde Aktie vo Microsoft (öppe 41 Mrd. US $), was guet 10 % vom Grundkapital entspricht, isch Uufsichtsvorsitzende und isch bis 2006 Leiter vo dä Entwickligsabteilig ("Chief Software Architect") vom Unternäme gsi. Sit em Dezämber 2004 isch er au Mitgliid vom Ufsichtsrat (Board of Directors) vom Berkshire Hathaway.